Hanna Relling Berg

Hanna Lovise Relling Berg (født 1. oktober 1958 i Sykkylven) er ansvarlig redaktør i Sunnmørsposten.Redaktørene bråvåkner, Journalisten, 15. november 2013

 Karriere 
I 1985 ble hun fast ansatt i Sunnmørsposten, først som journalist ved lokalkontoret i Ørsta/Volda og deretter ved hovedkontoret i Ålesund. Hun spesialiserte seg på journalistikk om forskning og helse.

Før hun i 2007 ble ansvarlig redaktør hadde Relling Berg flere redaksjonelle lederposisjoner. Hun var gruppeleder/reportasjesjef i 4 år, og kultur- og featureredaktør i 6 år. 

Hun er styremedlem  i Norsk Telegrambyrå. Fra 2018 er hun leder i Norsk Redaktørforening.Hanna Relling Berg overtar som leder for Norsk Redaktørforening. Journalisten. Besøkt 29. mars 2020.

 Familie 
Relling Berg vokste opp i Sykkylven. Faren Ingmar Relling (1920–2002) var møbeldesigner og moren Sollaug Relling (1923–2006) var sykepleier. Etter Examen artium ved Stranda vidaregåande skule, studerte hun blant annet norsk ved Høgskolen i Volda.

Da hun giftet seg med Frode Berg i 1981, tok hun etternavnet Berg. Sammen har de to barn, forfatteren Sunniva Relling Berg er deres datter.

 Referanser 

Kategori:Norske redaktører
Kategori:Personer fra Sykkylven kommune
Kategori:Fødsler i 1958